कृषि, भूमि व्यवस्था तथा सहकारी मन्त्री चक्रपाणी खनालले यी क्षेत्रमा विद्यमान विकृति र सिण्डिकेट तोड्न पहल गरेका छन् । तर योजनाबद्ध रुपले समस्याको गहिराईसम्म नपुगी सतही ढंगले काम गरेको देखाउन खोज्दा प्रभावकारी हुन सकेका छैनन् । तरकारी बजारमा विद्यमान सिण्डिकेट तोड्न र दूधमा भएको मिसावटको अन्त्य गर्ने प्रयासले मूर्त पाउन सकेको भए उपभोक्ताले राहत महशुस गर्नेथिए । भू–उपयोगको वास्तविकता पत्तालगाएर कुन र कहाँको जमिनको उपयोग कसरी गर्दा राम्रो हुन्छ भनी छिनोफानो गर्न सके ठूलो उपलब्धी हुनसक्छ । यसबाट बस्ती,वन, खेती, उद्योग आदीका लागि कुन जमिनको प्रयोग कसरी गर्न सकिन्छ भनी निर्धारण गर्न सकिन्छ । उनको कार्यक्षेत्र र जिम्मेवारी ठूलो भएपनि सक्रियता कम भएको देखिन्छ ।
